पानी पर हमारी सबसे अधिक निर्भरता कृषि कार्यों के लिए होती है। पहले खेतों में सिंचाई पारंपरिक और प्राचीन तरीकों से होती थी। अब हम खेतों में सिंचाई के लिए ट्यूबवेल पंप का उपयोग कर रहे हैं जिससे धरती की गहराई में जमा पानी निकल रहा है और भूजल का स्तर भी घट रहा है। यहां इस बात का उल्‍लेख करना जरूरी है कि हमारे देश में कुल उपयोग किए जा रहे पीने योग्‍य पानी का 42 (2011 की जनगणना आंकड़ों के अनुसार) प्रतिशत हिस्‍सा हैंडपंप और ट्यूबवेल से निकाला जाता है। इतना ही नहीं एक ग्‍लोबल रिपोर्ट के भूजल का दोहन करने वाले दुनिया के 15 देशों में भारत सबसे ऊपर है।